Paraqvay qadın milli voleybol komandası
Paraqvay qadın milli voleybol komandası — Paraqvayı qadın voleybolunda beynəlxalq arenada təmsil edən komanda. Komandanın tarixində Cənubi Amerika çempionatındakı ikincilik və üçüncülüklərdən başqa uğuru yoxdur. Regiondan kənardakı ən böyük uğuru isə 1982-ci il dünya çempionatına vəsiqə qazanmalarıdır. Həmin turnirdə on doqquzuncu yeri tutan Paraqvay millisi bir daha dünya çempionatlarına qatıla bilməmişdir. Milli komandaya nəzarət edən qurum Paraqvay Voleybol Federasiyasıdır. Federasiya Cənubi Amerika Voleybol Konfederasiyasının həqiqi üzvüdür. Bununla bərabər, komandanın uzun müddətdir ki, FIVB reytinq siyahısında xalı yoxdur.